SET บ่ายพุ่งกว่า 13 จุดตามตปท. รับความหวังศก.โลกฟื้น ลุ้นทดสอบแนวต้านถัดไป 1,400
SET บ่ายพุ่งกว่า 13 จุดตามตปท. รับความหวังศก.โลกฟื้น ลุ้นทดสอบแนวต้านถัดไป 1,400
17 มิ.ย. 2563

ผู้สื่อข่าวรายงานว่า ณ เวลา 15.23 น. ดัชนีตลาดหุ้นไทยอยู่ที่ระดับ 1,380.33 จุด บวก 13.20 จุด หรือ 0.97% ด้วยมูลค่าการซื้อขาย 5.2 หมื่นล้านบาท
โดยตลาดหุ้นไทยภาคบ่ายปรับตัวขึ้นกว่า 10 จุด ตามตลาดหุ้นต่างประเทศทั้งในตลาดภูมิภาค ตลาดยุโรปเปิดบวก และดาวน์โจนส์ฟิวเจอร์สปรับตัวขึ้น ตามความคาดหวังเศรษฐกิจฟื้นตัว
ด้าน บล.ซีจีเอส-ซีไอเอ็มบี ระบุในบทวิเคราะห์ ดัชนีปรับขึ้นไปทดสอบแนวต้านที่ 1370-1375 จุด อีกครั้ง แต่มูลค่าการซื้อขายลดลงต่อเนื่อง ซึ่งเราคาดว่าน่าจะเป็นแนวต้านสำคัญของการฟื้นตัวในระยะสั้นหลังจากปรับตัวลดลงหลุดแนวรับของเส้นแนวโน้มขาขึ้นที่ 1380 จุดลงไป ทำให้แนวโน้มหลักยังมีความเสี่ยงในการปรับตัวลดลงไปทดสอบแนวรับที่ 1340 และ 1300 จุด โดยมีเป้าหมายในการปรับตัวลดลงสำหรับการปรับฐานที่ 1270 จุด ในขณะที่การปรับตัวเพิ่มขึ้นทะลุผ่านแนวต้านสำคัญที่ 1380 จุด จะมีแนวต้านถัดไปที่ 1400 จุด
 